Gedig: As ek stil wordArgieffoto (Foto: Pixabay) Die volgende gedig is gekies vir publikasie in die AVBOB Poësiebiblioteek en word heruitgegee met die toestemming van die AVBOB Poësieprojek . Om dié biblioteek van meer as 18 000 gedigte in al 11 landstale te besigtig, klik hier. “As ek stil word” deur Emmse Burger As ek stil word en ek luister kan ek baie dinge hoor, soos my God se stem wat fluister en die sang van engelekoor. Ek hoor duisend hallelujas en ’n honderd keer amen, alles klanke van die hemel en ons God se eie stem Ek hoor klippe wat Sy naam roep en selfs blomme wat Hom prys, elke wese elke asem loof in hemelse gedruis.